Geti Wilba

De Geti Wilba GmbH is en Ünnernehmen ut Bremervöör, dat vör allen deepfroren Levensmiddel ut Höhnerfleesch un Wild herstellt. De Ümsatz leeg 2018 bi 83 Milljonen Euro. Stand 2020 harr dat Ünnernehmen an dree Standöörd in Bremervöör (2×) un Olenwoold üm un bi 600 Lüüd in Lohn un Brood.

 Historie 

Dat hüdige Ünnernehmen hett sik 1984 dör Fusion von de GETI-Feinkost Georg Timmermann GmbH un de Wild-Bargmann GmbH billt.

Georg Timmermann hett GETI 1952 as Slachteree för Geflögel grünnt. De Wild-Bargmann GmbH (Wilba) is 1961 von Heinz Wilhelm Bargmann grünnt worrn.Ünnernehmensgeschicht op geti-wilba.de Bargmann hett en EDEKA-Laden bedreven un in Egenregie Wild verarbeidt.

1972 hett Timmermann  anfungen deepfroren Gerichten hertostellen, anfungen mit Höhnerfrikassee. 1973 hett Bargmann en Hasentucht in Azul (Argentinien) anfungen.

In dat Johr 1990 hett sik dat Ünnernehmen Südzucker bi Geti Wilba inköfft un 1995 100 % von de Andelen övernahmen. Südzucker hett Geti Wilba denn in dat Dochterünnernehmen Schöller-Holding GmbH & Co KG ünnerbröcht. 1992 hett Geti Wilba dat Wark in Cuxhoben köfft.

1998 hett Geti Wilba dat Ünnernehmen Gut Adlersreuth ut Oberreute in Bayern övernahmen, dat Wild verarbeiden dee. Düt Wark is 2014 dichtmaakt worrn.Olaf Winkler: Nach Schließung von Gut Adlersreuth in Oberreute steht das Gelände zum Verkauf, all-in.de an’n 2. Oktober 2014

2002 is de Schöller-Holding von de Ünnernehmensgrupp Nestlé övernahmen worrn un 2008 is Geti Wilba an Hannover Finanz gahn.

2009 hett dat Ünnernehmen den Wildhersteller Brodersen & Köver ut Töst opköfft. 2011 is Geti Wilba dör Fusion mit’n Wildverarbeider Josef Maier GmbH & Co. KG ut Bad Wörishofen (Bayern) tohoopgahn.

2015 hett dat Ünnernehmen de Slachteree kumplett in dat Wark na Olenwoold verlagert un de Produkschoonshallen dor moderniseert.Betrieb soll normal weiterlaufen. Nach Insolvenzantrag: Geti Wilba GmbH will Standort in Altenwalde und die 72 dort beschäftigten Mitarbeiter halten, Niederelbe-Zeitung an’n 19. Februar 2020, Sied 13

In’n Februar 2020 müss dat Ünnernehmen Insolvenz anmellen, nadem Kredite nich verlängert worrn sünd.Dennis Koch: Fertiggerichte: Geti Wilba geht mit Brinkmann und Luther in die Insolvenz, juve.de an’n 8. März 2020

 Footnoten 

 Weblenken 

 Websteed von dat Ünnernehmen (hoochdüütsch)

Kategorie:Ünnernehmen
Kategorie:Landkreis Rodenborg (Wümm)